দিদ্দা
দিদ্দা (আনু. ৯২৪ খৃঃ – ১০০৩ খৃঃ), যিনি "কাশ্মীরের ক্যাথরিন" এবং জাদুকরী রানি, নামেও পরিচিত ছিলেন, তিনি ৯৮০ খৃষ্টাব্দ থেকে ১০০৩ খৃষ্টাব্দ পর্যন্ত কাশ্মীরের শাসনকর্ত্রী ছিলেন। তিনি ৯৫৮ খৃষ্টাব্দ থেকে ৯৮০ খৃষ্টাব্দ পর্যন্ত প্রথমে নিজের পুত্র এবং তারপরে বিভিন্ন নাতিদের হয়ে শাসক এবং ৯৮০ খৃষ্টাব্দ থেকে একমাত্র শাসক ও রাজ্ঞী হিসাবে শাসনকার্য পরিচালনা করেছিলেন। তাঁর সম্পর্কিত বেশিরভাগ তথ্য দ্বাদশ শতাব্দীতে কলহন রচিত রাজতরঙ্গিনী গ্রন্থ থেকে প্রাপ্ত হয়েছে।